
PATVIRTINTA
Šiaulių miesto savivaldybės tarybos
2014 m. lapkričio 6 d. sprendimu Nr. T-337
(Šiaulių miesto savivaldybės tarybos
2023 m. gegužės 4 d. sprendimo Nr. T-222
redakcija)

ŠIAULIŲ MIESTO SAVIVALDYBĖS PREMIJŲ SPORTININKAMS IR JŲ TRENERIAMS UŽ SPORTO LAIMĖJIMUS DYDŽIŲ SĄRAŠAS

	Sporto varžybų pavadinimas
	Užimta vieta ir premijos dydis (tūkst. eurų)

	
	1 vieta
	2 vieta
	3 vieta
	4 vieta
	5 vieta
	6 vieta
	7 vieta
	8 vieta
	9-12 vieta
	13-16 vieta
	17-24 vieta
	Dalyvis

	Olimpinės / paralimpinės / kurčiųjų žaidynės
	5
	4,5
	4
	3,5
	3
	2,8
	2,6
	2,4
	2,2
	2
	1,5
	1,0

	Pasaulio / pasaulio neįgaliųjų čempionatas
	3
	2,5
	2
	1,9
	1,7
	1,5
	1,4
	1,3
	1,2
	1
	
	

	Europos / Europos neįgaliųjų čempionatas
	2,5
	2
	1,8
	1,4
	1,2
	1
	0,6
	0,5
	0,4
	0,3
	
	

	Jaunimo olimpinės žaidynės, universiada, pasaulio neįgaliųjų žaidynės
	1,8
	1,6
	1,3
	1
	0,8
	0,6
	
	
	
	
	
	

	Pasaulio taurės varžybos
	1
	0,8
	0,6
	0,4
	
	
	
	
	
	
	
	

	Europos sporto žaidynės, Europos jaunimo olimpinis festivalis
	1,4
	1,2
	0,8
	
	
	
	
	
	
	
	
	

	Europos taurės varžybos
	0,6
	0,4
	0,2
	
	
	
	
	
	
	
	
	


Pastabos:
1. Lentelėje nurodyto dydžio premijos skiriamos taip:
1.1. Olimpinių / paralimpinių individualiųjų ir komandinių rungčių sportininkams, sportinių žaidimų sportininkams numatytam premijos dydžiui taikomas koeficientas 1,0.
1.2. Neolimpinių / neparalimpinių individualiųjų ir komandinių rungčių, kitų sporto šakų individualiųjų ir komandinių rungčių sportininkams, sportinių žaidimų sportininkams numatytam premijos dydžiui taikomas koeficientas 0,3.
1.3. Individualiųjų sporto šakų treneriams, rengusiems sportininką, skiriama 50 procentų sportininko gautos premijos. Jeigu sportininką rengė keli treneriai, premija padalijama treneriams, atsižvelgiant į tai, koks jų indėlis į sportininko rengimą (šią informaciją pateikia atitinkama sporto organizacija, teikdama prašymą skirti premiją). 
1.4. Sportinių žaidimų komandų ir komandinių rungčių sportininkams (2 ir daugiau) lentelėje nurodytas premijos dydis padauginamas iš oficialaus komandos arba komandinės rungties sportininkų skaičiaus. 
1.5. Sportinių žaidimų komandų ir komandinių rungčių treneriams, rengusiems sportininkus, skiriama 50 procentų lentelėje už atitinkamą sporto laimėjimą nustatyto premijos dydžio. Jeigu sportininkus rengė keli treneriai, premija padalijama treneriams atsižvelgiant į tai, koks jų indėlis į sportininko rengimą (šią informaciją pateikia atitinkama sporto organizacija, teikdama prašymą skirti premiją).
1.6. Premijomis vertinamos tik tos komandinės rungtys, kurių sporto varžybų rezultatai nėra suminė individualiųjų rungčių rezultatų išraiška (t. y. už kuriuos sportininkas nėra gavęs premijos).
1.7. Skiriant premiją jaunimo amžiaus grupių laimėtojams, numatytam premijos dydžiui taikomas koeficientas 0,5.
1.8. Sportininkams, dalyvavusiems Europos čempionato, Europos neįgaliųjų čempionato, Europos sporto žaidynių, Europos jaunimo olimpinio festivalio ir Europos taurės varžybose, nustatytas premijos dydis dauginamas iš atitinkamo koeficiento pagal dalyvių arba komandų bei valstybių skaičių varžybose (rungtyje):
1.8.1. kai dalyvauja 17 15 ir daugiau dalyvių (komandų) iš 15 ir daugiau valstybių, taikomas koeficientas 1,0;
1.8.2. kai dalyvauja 11-16 11-14 dalyvių (komandų) iš 11 ir daugiau valstybių, taikomas koeficientas 0,7; 
1.8.3. kai dalyvauja 8-12 8-10 dalyvių (komandos) iš 8 ir daugiau valstybių, taikomas koeficientas 0,5. 
1.9. Sportininkams, dalyvavusiems pasaulio čempionato, pasaulio neįgaliųjų čempionato, pasaulio neįgaliųjų žaidynių, jaunimo olimpinių žaidynių, pasaulio taurės ir universiados varžybose, nustatytas premijos dydis dauginamas iš atitinkamo koeficiento pagal dalyvių arba komandų bei valstybių skaičių varžybose (rungtyje):
1.9.1. kai dalyvauja 32 28 ir daugiau dalyvių (komandų) iš 28 ir daugiau valstybių, taikomas koeficientas 1,0;
1.9.2. kai dalyvauja 26–31 22-27 dalyvių (komandų) iš 22 ir daugiau valstybių, taikomas koeficientas 0,7;
1.9.3. kai dalyvauja 20–25 16-21 dalyvių (komandos) iš 16 ir daugiau valstybių, taikomas koeficientas 0,5.
1.10. Sporto šakų sportininkams, kai tarptautinės sporto organizacijos apriboja komandų ar dalyvių skaičių ir varžybose dalyvauja organizatorių nustatytas maksimalus komandų ar dalyvių skaičius, šio sąrašo 1.8 ir 1.9 papunkčiuose nustatyti koeficientai netaikomi.
1.11. Premija skiriama sportininkui (komandai), nugalėjusiam ne mažiau kaip vieną varžovą (komandą).
2. Jei sportininkas dalyvavo tarptautinėse varžybose, kurių nėra nurodyta lentelėje, ir pasiekė aukštą sporto laimėjimą, dėl premijos skyrimo ir varžybų prilyginimo sprendimą priima Sporto ekspertų komisija. 
3. Premijos minimalus dydis, pritaikius koeficientus, negali būti mažesnis kaip 50 eurų, visais kitais atvejais premijos suapvalinamos iki dešimčių eurų.

––––––––––––––––
Priedo pakeitimai:
Nr. T-41, 2015-02-26, paskelbta TAR 2015-02-27, i. k. 2015-03051
Nr. T-222, 2023-05-04, paskelbta TAR 2023-05-04, i. k. 2023-08523

ŠIAULIŲ MIESTO SAVIVALDYBĖS PREMIJŲ SPORTININKAMS IR JŲ TRENERIAMS UŽ SPORTO LAIMĖJIMUS SKYRIMO IR MOKĖJIMO TVARKOS APRAŠAS

I SKYRIUS
BENDROSIOS NUOSTATOS

1. Šiaulių miesto savivaldybės premijų sportininkams ir jų treneriams už sporto laimėjimus skyrimo ir mokėjimo tvarkos aprašas (toliau – Aprašas) reglamentuoja Šiaulių miesto savivaldybės (toliau – Savivaldybė) skiriamų premijų paskirtį, bendruosius skyrimo principus ir premijų mokėjimo tvarką.
2. Premijos sportininkams ir jų treneriams (toliau – premija) mokamos iš Šiaulių miesto savivaldybės biudžeto (toliau – savivaldybės biudžetas) asignavimų, skirtų Šiaulių miesto savivaldybės strateginio veiklos plano Sporto plėtros programai (toliau – Programa) įgyvendinti.
3. Premijos skiriamos sportininkams, atstovaujantiems Šiaulių miestui, ir treneriams, dirbantiems Šiaulių miesto savivaldybės sporto organizacijose.

II SKYRIUS
PREMIJŲ SKYRIMO TVARKA

4. Premijos skiriamos sportininkams, kurie atstovauja Šiaulių miestui Lietuvos čempionatuose, taurės varžybose ne trumpiau kaip 2 metų sportiniuose sezonuose, už sporto laimėjimus šiose tarptautinėse ir šalies varžybose:
4.1. olimpinėse / paralimpinėse / kurčiųjų žaidynėse sportininkams ir jų treneriams, užėmusiems 1–24 vietas, ir dalyviams;
4.2. pasaulio / pasaulio neįgaliųjų čempionate sportininkams ir jų treneriams, užėmusiems 1–16 vietas; 
4.3. universiadoje / jaunimo olimpinėse žaidynėse / pasaulio neįgaliųjų žaidynėse sportininkams ir jų treneriams, užėmusiems 1–6 vietas;
4.4. pasaulio taurės varžybose sportininkams ir jų treneriams, užėmusiems 1–4 vietas;
4.5. Europos / Europos neįgaliųjų čempionate sportininkams ir jų treneriams, užėmusiems 1–16 vietas;
4.6. Europos sporto žaidynėse / Europos jaunimo olimpiniame festivalyje / Europos taurės varžybose sportininkams ir jų treneriams, užėmusiems 1–3 vietas.
5. Individualiųjų sporto šakų treneriams, rengusiems sportininką, premijos dydis – 50 procentų sportininko gautos premijos. Jeigu sportininką rengė keli treneriai, premija padalijama treneriams atsižvelgiant į tai, koks buvo jų indėlis į sportininko rengimą.
6. Premijos neskiriamos sportininkams ir jų treneriams, teikiamiems organizacijų, kurių sporto (šakų) federacijos yra nepripažinusios pasaulinio antidopingo kodekso.

III SKYRIUS
PRAŠYMŲ GAUTI PREMIJĄ TEIKIMO TVARKA

7. Kandidatus gauti premiją siūlo Šiaulių miesto savivaldybės biudžetinės, viešosios ir visuomeninės sporto organizacijos, turinčios juridinio asmens statusą (toliau – sporto organizacija) ir vykdančios sportinę veiklą Šiaulių miesto savivaldybėje. 
8. Kartu su prašymu sporto organizacija pateikia Savivaldybės administracijos Sporto skyriui (toliau – Sporto skyrius) šią informaciją: 
8.1. nesutrumpintą varžybų pavadinimą;
8.2. varžybų vykdymo laiką ir vietą; 
8.3. rungtį (olimpinė / neolimpinė, individuali / komandinė);
8.4. kas keli metai vykdomos varžybos;
8.5. sportininko, dalyvavusio varžybose, vardą ir pavardę, asmeninės banko sąskaitos numerį;
8.6. varžybose sportininko užimtą vietą;
8.7. varžybose dalyvavusių varžovų ir atstovavusių valstybių skaičių;
8.8. sporto varžybų, kuriose dalyvavo sportininkas, visų pakopų protokolus arba nuorodą į juos;
8.9. sportininką parengti padėjusių trenerių vardus ir pavardes, jų asmeninių banko sąskaitų numerius.
9. Sporto skyrius, išanalizavęs kartu su prašymu pateiktus dokumentus ir įvertinęs jų teisingumą, teikia juos Sporto ekspertų komisijai, kuri priima sprendimus dėl siūlomo skirti premijų dydžio.
10. Sporto skyrius, atsižvelgdamas į Sporto ekspertų komisijos sprendimus, rengia Savivaldybės mero potvarkį dėl premijų sportininkams ir jų treneriams už sporto laimėjimus skyrimo. 

IV SKYRIUS
KITOS NUOSTATOS

11. Patikrinus visą pateiktą informaciją ir paaiškėjus, kad premijų negalima mokėti, Sporto skyrius per 30 dienų apie tai raštu informuoja sporto organizaciją ir nurodo priežastis, kodėl premijos nemokamos.
12. Lėšas premijos laimėtojui į nurodytą sąskaitą pagal nustatytas savivaldybės biudžeto valdymo procedūras perveda Savivaldybės administracijos Apskaitos skyrius.
13. Sporto organizacijos ir Sporto skyriaus sutarimu premijų simboliniai čekiai gali būti įteikiami švenčių, apdovanojimų, spaudos konferencijų metu.
14. Kilus ginčams, visi klausimai sprendžiami derybų keliu, nepavykus susitarti – Lietuvos Respublikos įstatymų nustatyta tvarka.
15. Aprašas gali būti keičiamas, pildomas, naikinamas ar stabdomas jo galiojimas Savivaldybės tarybos sprendimu.

